stanford-oval/wikipedia huggingface dataset:
Don Michael Paul

Don Michael Paul (s. 17. huhtikuuta 1963 Kalifornia) on yhdysvaltalainen näyttelijä, ohjaaja, käsikirjoittaja ja tuottaja. Hän on muun muassa ohjannut ja käsikirjoittanut elokuvan Kuoleman selli (2002).
Aiheesta muualla

Don Michael Paul Internet Movie Databasessa. (englanniksi)
Don Michael Paul Elonetissä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Don Michael Paul
Käännös suomeksi
Combat Mission 2: Barbarossa to Berlin

| Combat Mission 2: Barbarossa to Berlin |
| --- | --- |

Kehittäjä:  Battlefront.com
Julkaisija:  CDV
Jakelija:  GOG.com
Pelisarja:  Combat Mission
Julkaistu:  19. syyskuuta 2002
Lajityyppi:  vuoropohjainen strategia
Pelimuoto:  yksinpeli, moninpeli
Ikäluokitus:  PEGI: 11+
Alusta:  Microsoft Windows, Mac OS
Jakelumuoto:  CD
Lisää peliartikkeleitaVideopelien teemasivulla
Infobox OK  : 
Kuvakaappaus pelistä.
Combat Mission 2: Barbarossa to Berlin on Battlefront.comin kehittämä ja CDV:n julkaisema vuoropohjainen strategiapeli. Peli julkaistiin  Microsoft Windowsille ja Mac OS:lle vuonna 2002.Se on osa suosittua Combat Mission -pelisarjaa.
Yleiskuva

Combat Mission 2:ssa on pelattavana 50 toisen maailmansodan sotavuosiin 1941–1945 sijoittuvaa taistelua. Pelattavia maita ovat Saksa, Neuvostoliitto, Suomi, Unkari, Romania, Puola ja Italia. Ajoneuvoja pelissä on yli 300 kappaletta ja erilaisia jalkaväkiyksikköjä yli 600 kappaletta. Pelissä komennetaan sotilaita ns. we-go-periaatteella jossa kumpikin antaa ensin joukoilleen käskyt minkä jälkeen joukot sitten toimivat käskyjen mukaisesti. Käskyjen toteutusta seurataan minuutin pituisessa videossa minkä jälkeen komentajat antavat uudet käskyt.
Yleiskuva > Yksikkötyypit

Jalkaväki
Komentopaikat, HeadQuarters, komentajia jotka antavat lähellään oleville yksiköille bonuksia
Tavallinen jalkaväki, pelin perusyksikköjä, pystyvät liikkumaan melkein kaikessa maastossa
Tukijoukot, Support, konekiväärejä, liekinheittimiä, sinkoja ja muita raskaita aseita
Tykistö
Kentällä olevat tykit (on map -artillery), pst-tykkejä, it-tykkejä, kranaatinheittimiä
Tulenjohtajat, artillery spotter, komentavat raskasta, kentän ulkopuolista tykistöä (off map -artillery)
Lentokoneet, eivät ole pelaajan komennettavissa vaan tekevät maataisteluhyökkäyksiä itsenäisesti
Moottoroidut joukot
Kevyitä panssariautoja, puolitelavaunuja
Kuljetusautoja, jeeppejä, maihinnousuveneitä
Panssarijoukot
Panssarivaunuja, rynnäkkötykkejä, raskaita panssariautoja jne.
Linnoitteet
Bunkkereita
Miinoja, tiesulkuja, juoksuhautoja, piikkilankaa
Yleiskuva > Maasto

Pelissä on monenlaista maastoa joka vaikuttaa joukkojen liikkumiseen, niiden toimintaan, näkökykyyn ja  myös joidenkin aseiden käyttöön. Panssarivaunut esimerkiksi eivät voi liikkua tiheässä metsässä ja sinko sisätiloissa käytettynä voi sytyttää talon tuleen.
Aiheesta muualla

Combat Mission 2 Battlefront.comissa (englanniksi)
Diédougou

Diédougou voi tarkoittaa seuraavia:
Diédougou, kunta Koulikoron alueen Dioïlan piirissä Malissa
Diédougou, kunta Koulikoron alueen Katin piirissä Malissa
Diédougou, kunta Ségoun alueen Ségoun piirissä Malissa
Diédougou, kunta Sikasson alueen Koutialan piirissä Malissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Diédougou”, voi hakea sivunnimihaulla, laajalla sivunnimihaulla tai tekstihaulla.
Don Most

| Don Most |
| --- | --- |
 Don Most vuonna 1973.
Henkilötiedot
Syntynyt: 8. elokuuta 1953 New York City
Näyttelijä
Taiteilijanimet:  Donny Most
Aiheesta muualla
IMDb
Donny Most (s. 8. elokuuta 1953, New York) on yhdysvaltalainen näyttelijä.
Donny Mostin tunnetuin rooli on todennäköisesti "Ralph Malph" tv-sarjassa Onnen päivät. Vuonna 1999 Most ohjasi ensimmäisen elokuvansa The Last Best Sunday. Hän on laulanut perustamassaan musiikkirevyyssä Donny Most Sings and Swings.
Donny Most meni naimisiin näyttelijä Morgan Hartin kanssa vuonna 1982. Heillä on kaksi tytärtä.
Aiheesta muualla

Don Mostin kotisivu (Arkistoitu – Internet Archive) (englanniksi)
Don Most Internet Movie Databasessa. (englanniksi)
Counting Stars

| ”Counting Stars” OneRepublic |
| --- | --- | --- |

Singlen tiedot
 Albumilta: Native
 Äänitetty : Elokuu 2012
 Julkaistu: 14. kesäkuuta 2013
 Formaatti: CD, Digitaalinen lataus
 Tuottaja(t): Ryan Tedder, Noel Zancanella
 Tyylilaji: Pop
 Kesto: 04.17
 Levy-yhtiö: Mosley, Interscope
OneRepublicin muut singlet
| ”If I Lose Myself” 2013 | ”Counting Stars” 2013 | ”Something I Need” 2013 |
Counting Stars on yhdysvaltalaisen pop rock-yhtyeen OneRepublicin kappale, joka julkaistiin singlenä 14. kesäkuuta 2013 heidän kolmannelta, Native-nimiseltä studioalbumiltaan. Kappaleen sanoitti yhtyeen laulaja Ryan Tedder ja sen tuottivat Tedder sekä Noel Zancanella. Counting Stars on pop-kappale, jossa on mukana vahvasti folk-musiikin elementtejä.
Counting Stars on yksi yhtyeen menestyneimmistä singleistä. Se oli OneRepublicin kolmas top 10 -hitti Yhdysvalloissa saavuttaen Billboard Hot 100 -listan toisen sijan, mikä on OneRepublicin korkein sijoitus kyseisellä listalla yhdessä yhtyeen debyyttisinglen "Apologizen" kanssa.  Parhaiten se menestyi Isossa-Britanniassa, jossa se pääsi singlelistan kärkisijalle  kahdeksi viikoksi. Kappale on päässyt kymmenen parhaan joukkoon kahdessakymmenessä valtiossa, kuten Australiassa, Kanadassa, Saksassa, Irlannissa ja Uudessa-Seelannissa. Tammikuussa 2014 single oli myynyt pelkästään Yhdysvalloissa yli 3 miljoonaa kappaletta. Kappaleelle on tehty myös James Leesin ohjaama musiikkivideo.
Kappalelista

CD-single
1. "Counting Stars" - 4:17
2. "Counting Stars" (Lovelife remix) - 3:55
Myynti

| Alue | Myyntimäärä | Sertifikaatio |
| --- | --- | --- |
|  Australia | 350 000 | 5x platinaa |
|  Iso-Britannia | 600 000 | platinaa |
|  Saksa | 100 000 | kultaa |
|  Sveitsi | 15 000 | kultaa |
|  Uusi-Seelanti | 30 000 | 2x platinaa |
|  Yhdysvallat | 3 000 000 | kultaa |

Käännös suomeksi
Coatitin taistelu

Coatitin taistelu oli Italian–Etiopian sodan aikainen Italian ja Etiopian joukkojen välillä käyty yhteenotto Coatitissa nykyisessä Eritreassa 13. – 14. tammikuuta 1895. Taistelu päättyi italialaisten voittoon ja samalla sodan kiihtymiseen.
Tausta

Alkujaan italialaisten tukema Akkele Guzayn etiopialainen kuvernööri Bahta Agos oli kapinoinut 15. joulukuuta 1894 ja julistanut alueen itsenäiseksi ulkomaalaisista. Hänen joukkonsa voitettiin Halain taistelussa, mutta italialaisten komentaja kenraali Oreste Baratieri epäili kapinan taustalla olleen Menelik II:n tukema ras Mengesha Yohannes. Baratieri johti joulukuun lopulla henkilökohtaisesti joukkonsa Tigrayn alueelle leiriytyen ensin Adowassa. Pian oli selvää, että italialaisilla ei ollutkaan kykyä kohdata Mengeshan joukkoja suoraan. Mengesha uhkasi heidän huolto- ja viestiyhteyksiään takaisin Eritreaan. Baratieri päätti vetäytyä takaisin Eritrean puolelle ja ras Mengeshan joukot seurasivat heitä Merebjoen yli.
Taistelupaikka Coatitissa sijaitsi nykyisessä Eritrea. Taistelukenttä Coatitissa oli hankalakulkuinen. Aluetta pilkkoivat jyrkät vuoret ja rotkot. Italialaisten joukot käsittivät 3 684 eritrealaista sotilasta (askari), sekä 28 ratsumiestä, 105 italialaista sotilasta ja 66 italialaista upseeria. Mukana oli myös yski neljän vuoristotykin tykkipatteri. Etiopialaisten armeija käsitti noin 10 000 sotilasta.
Taistelu

Taistelu alkoi italialaisten edetessä kohti etiopialaisten asemia aamulla 13. tammikuuta 1895. Etiopialaiset havahtuivat hyökkäykseen italian tykistön alettua tulittaa heidän leiriään. Yllätettyjen puolustajien onnistui kuitenkin koota rivinsä ja ryhtyä vastahyökkäyksen. Useimmat vastahyökkäykset tyrehtyivät alivoimaisten Italian eritrealaisten joukkojen eteen. Italialaiset jatkoivat vaihdellen pistinrynnäkköjen ja tulituksen välillä. Vasemmalla siivellä etiopialaisten onnistui kuitenkin työntää italialaisia taaksepäin, jolloin heidän koko rintamansa oli vetäydyttävä taaksepäin. Takana heidän asemansa olivat kuitenkin entistä vahvemmat ja he kestivät edelleen jatkuvat etiopialaisten hyökkäykset. Pari tuntia kestäneen taistelun jälkeen etiopialaiset päättivät viimein luopua vastahyökkäyksistä itse. Seuraavana päivänä 14. tammikuuta tehtiin vielä pienimuotoinen ponnettomaksi jäänyt hyökkäys, kunnes ras Mengesha vetäytyi joukkoineen samana yönä.
Seuraukset

Etiopialaiset olivat menettäneet kaatuneina noin 1 500 sotilasta ja haavoittuneina noin 3 000. Italialaisten tappiot olivat 3 upseeria ja 92 sotilasta kaatuneina, sekä 2 upseeria ja 227 sotilasta haavoittuneina. Taistelun lopputulos pönkitti italialaisten uskoa omaan taistelukykyynsä. Toisaalta se johti myös harhaluuloihin italialaisten omien ja toisaalta heidän etiopialaisten vihollistensa kyvyistä. Taistelu vaikutti myös Italian ja Etiopian välisten jännitteiden kasvuun ja siten se johti osaltaan kohti italialaisten tappiota myöhemmässä Adowan taistelusa.. Menelik II määräsi yleisen liikekannallepanon 17. syyskuuta 1895.
Counterfeit e.p.

| Counterfeit e> p. Martin L. Gore |
| --- | --- | --- |

EP-levyn tiedot
 Äänitetty : Sam Therapy Studios, Lontoo
 Julkaistu: 12. kesäkuuta 1989
 Tuottaja(t): Martin Gore, Rico Conning
 Tyylilaji: synthpop
 Kesto: 24.25
 Levy-yhtiö: Mute STUMM67
Martin L. Goren muut julkaisut
|   | Counterfeit e.p. 1989 | Counterfeit² 2003 |
Counterfeit e.p. on Martin L. Goren, Depeche Mode -yhtyeen ensisijaisen lauluntekijän ensimmäinen soolojulkaisu.
Vuonna 1989 julkaistu Counterfeit on kuudesta coverkappaleesta koostuva EP-levy, johon myös levyn nimi viittaa (counterfeit tarkoittaa englannin kielellä jäljitelmää tai väärennöstä). Nimi implikoi siis sitä, etteivät kappaleet ole Goren itse tekemiä.
Counterfeit äänitettiin Depeche Moden ollessa tauolla Music for the Masses -albumin äänittämisen ja albumin promokiertueella olemisen jälkeen. Näihin aikoihin myös yhtyeen toinen jäsen Alan Wilder julkaisi Recoil-pseudonyymillään soolojulkaisunsa Hydrologyn.
Vaikka julkaisun nimessä onkin kirjaimet ”e.p.”, painoi Mute Records silti julkaisua albumien kataloginumerolla STUMM67.
Kappaleesta ”In a Manner of Speaking” julkaistiin promosingle Ranskassa sekä Länsi-Saksassa.
Kappaleet

Compulsion – 5.26 (tehnyt ja äänittänyt alun perin Joe Crow)
In a Manner of Speaking – 4.19 (tehnyt Winston Tong, äänittänyt alun perin Tuxedomoon)
Smile in the Crowd – 5.02 (tehnyt Vini Reilly, äänittänyt alun perin The Durutti Column)
Gone – 3.28 (tehnyt Fellows/Glaisher/Peake/Bacon, äänittänyt alun perin Comsat Angels)
Never Turn Your Back on Mother Earth – 3.02 (tehnyt Ron Mael, äänittänyt alun perin Sparks)
Motherless Child – 2.48 (perinteinen negrospirituaali)
Henkilöstö

Tuottajat – Martin Gore, Rico Conning
Äänisuunnittelija – Rico Conning
Diéman piiri

Diéman piiri Malin kartalla.
Diéman piiri (ransk. Cercle de Diéma) on paikallishallintoalue Kayesin alueella Malissa. Sen pinta-ala on 14 000 neliökilometriä. Asukkaita on 212 100 henkeä (vuonna 2009).
Diéman piiri rajoittuu etelässä Kayesin alueen Kitan, lännessä Bafoulabén ja pohjoisessa Nioron piireihin sekä idässä Koulikoron alueen Naran ja Kolokanin piireihin. Seutu kuuluu Sahelin vyöhykkeeseen. Huomattavin joki on Kitan piirin rajalla virtaava Baoulé.
Piiriin kuuluu Fataon kaupunkikunta ja 14 maalaiskuntaa: Béma, Diangounté Camara, Dianguirdé, Diéma, Diéoura, Dioumara Koussata, Fassoudébé, Gomitradougou, Grouméra, Guédébiné, Lakamané, Lambidou, Madiga Sacko ja Sansankidé. Hallinnollinen keskus on Diéma, josta on 276 kilometriä alueen pääkaupunkiin Kayesiin. Kyliä ja kaupunginosia on yhteensä 143. Asukkaat ovat etupäässä soninkeja, bambaroita, fulbeja, maureja, kagoroja ja khasonkoja.
Diémaan johtaa päällystetty maantie Kayesista. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra, lehmänpapu, fonio, maapähkinä sekä vihannekset. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan kaupankäyntiä, kalastusta ja käsityöammatteja.
Piirissä toimii 58 julkista ala- ja 8 yläkoulua, neljä paikallisen väestön ylläpitämää alakoulua ja 21 koraanikoulua. Terveyspalveluihin kuuluu Diéman poliklinikka sekä 14 terveyskeskusta.
Dion Fortune

| Violet Mary Firth> Henkilötiedot |
| --- | --- |
Syntynyt: 6. joulukuuta 1890 Llandudno, Wales
Kuollut: 6. tammikuuta 1946 (55 vuotta)
Ammatti:  okkultisti ja kirjailija
Kirjailija
Salanimi: Dion Fortune
Tuotannon kieli: englanti
Pääteokset:  Tohtori Tavernerin salaisuudet
Aiheesta muualla
Löydä lisää kirjailijoitaKirjallisuuden teemasivulta
Dion Fortune (oikea nimi Violet Mary Firth, 6. joulukuuta 1890 Llandudno, Wales – 6. tammikuuta 1946) oli brittiläinen okkultisti ja kirjailija. Hän kirjoitti useita salatieteitä käsitteleviä kaunokirjallisia teoksia.
Ensimmäisen maailmansodan jälkeen Violet Firth liittyi vapaamuurari Theodore Moriartyn vetämään pieneen piiriin. Hän otti itselleen perheensä tunnuslauseen mukaan nimen Deus Non Fortuna, lyhennettynä Dion Fortune. Myöhemmin Firth kirjoitti näiden aikojen innoittamana novelleja. Ne julkaistiin aluksi aikakauslehdessä ja koottiin myöhemmin kirjaksi Tohtori Tavernerin salaisuudet vuonna 1926.
Aiheesta muualla

Tohtori Tavernin salaisuudet. (PDF)
Columbus Circle

| Columbus Circle |
| --- | --- |

Sijainti:  Manhattan, Manhattan Community District 4, Manhattan Community District 7, Yhdysvallat
Koordinaatit:  40°46′05″N 73°58′55″W﻿ / ﻿40.768055555556°N 73.981944444444°W﻿ / 40.768055555556; -73.981944444444
Valmistumisvuosi:  1892
 fiColumbus Circle 
  
Columbus Circle on maamerkki ja nähtävyys Manhattanilla, New Yorkissa. Columbus Circle valmistui vuonna 1905 ja sitä uudistettiin tasan vuosisata myöhemmin vuonna 2005. Aukion ympäri kiertävän liikenneympyrän suunnitteli William P. Eno, joka tunnetaan liikenneturvallisuuden pioneerina. Aukio on nimetty Kristoffer Kolumbuksen mukaan. Aukio sijaitsee Central Parkin lounaiskulmassa.
Columbus Circle, taustalla Time Warner Center.
David O. Selznick

David O. Selznick vuonna 1934
David O. Selznick (10. toukokuuta 1902 Pittsburgh, Pennsylvania – 22. kesäkuuta 1965 Hollywood) oli yksi Hollywoodin kultakauden merkittävimmistä tuottajista. Hän syntyi juutalaiseen perheeseen. Hänen isänsä oli mykänfilmin parissä toiminut Lewis J. Selznick ja äitinsä Florence A. (Sachs) Selznick.
Selznickin tuottamista elokuvista tunnetuin on kahdeksalla Oscarilla palkittu Tuulen viemää (1939).
Selzinick halusi, että hänet muistettaisiin muistakin töistään, erityisesti toisen vaimonsa Jennifer Jonesin tähdittämästä Kaksintaistelu auringossa -elokuvasta, jonka Selznick tuotti ja käsikirjoitti.  Toisin kävi: kun Selznick kuoli, muistokirjoituksissa häntä ylistettiin nimenomaan Tuulen viemän luojana.
Varttuessaan tuottajana Selznickin varhemmin herkkä taiteellinen visio kapeni ja hänestä tuli tyly ja epähuomaavainen. Kirk Douglas piirtää hänestä satiirisen kuvan elokuvassa Särkyneiden haaveiden kaupunki.
Aiheesta muualla

Kuvia tai muita tiedostoja aiheesta David O. Selznick Wikimedia Commonsissa
David O. Selznick Internet Movie Databasessa. (englanniksi)
Diédougou (Dioïlan piiri)

| Diédougou |
| --- | --- |
 Diédougou
 Koordinaatit: 12°28′41″N, 6°24′29″W 
Valtio:  Mali
Alue:  Koulikoron alue
Piiri:  Dioïlan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  955 km²
Väkiluku (2009):  35 900
Infobox OKVirheellinen NIMI-arvo: 
Diédougou on maalaiskunta Koulikoron alueen Dioïlan piirissä Malissa. Sen keskuskylä Béléko Soba sijaitsee 50 kilometriä Dioïlasta itään. Kunnassa on 35 900 ja keskuskylässä 4 700 asukasta (vuonna 2009, väestönlaskenta).
Diédougoun kunnan pinta-ala on 955 neliökilometriä. Se rajoittuu etelässä Dioïlan piirin N’Dlondougoun ja Jékafon, lännessä Dégnékoron ja Kilidougoun, pohjoisessa Dolendougoun ja Ségoun alueen Blan piirin Falon sekä idässä Sikasson alueen Koutialan piirin Koninan kuntiin. Länsirajalla virtaa Bagoé ja itärajalla Banifing.
Kuntaan kuuluu 32 kylää. Asukkaat ovat etupäässä bambaroita, fulbeja, soninkeja, miniankoja ja dogoneja. Uskontoja ovat islam, kristinusko ja animismi.
Bélékosta johtaa päällystämätön maantie Fanaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, durra, hirssi ja puuvilla. Kotieläimiä ovat naudat, lampaat, vuohet, siat, aasit, vähäisessä määrin hevoset sekä siipikarja. Lisäksi harjoitetaan kalastusta ja kaupankäyntiä. Bélékossa ja viidessä muussa kylässä pidetään viikoittaiset markkinat.
Diédougou (Sikasson alue)

| Diédougou |
| --- | --- |
 Diédougou
 Koordinaatit: 12°22′38″N, 6°3′21″W 
Valtio:  Mali
Alue:  Sikasson alue
Piiri:  Koutialan piiri
Hallinto:  
 – Hallinnon tyyppi:  maalaiskunta
Väkiluku (2009):  5 500
Infobox OKVirheellinen NIMI-arvo: 
Diédougou on maalaiskunta Sikasson alueen Koutialan piirissä Malissa. Sen keskuskylä Kouwo sijaitsee 65 kilometriä Koutialasta länteen. Kunnassa on 5 500 ja keskuskylässä 2 500 asukasta (vuonna 2009).
Diédougoun kunta rajoittuu luoteessa Koutialan piirin Koninan, koillisessa Konséguélan ja etelässä Koulikoron alueen Dioïlan piirin N’Dlondougoun kuntiin. Alue on pinnanmuodostukseltaan tasankoa.
Kuntaan kuuluu neljä kylää. Asukkaat ovat etupäässä miniankoja, bambaroita (dionka) ja fulbeja.
Seudun pääelinkeino on maanviljely. Tärkeimmät viljelykasvit ovat maissi, hirssi, durra, riisi ja pavut. Myytäväksi kasvatetaan puuvillaa. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä.
David Nwaba

| David Nwaba |
| --- | --- |

Henkilötiedot
Koko nimi:  David U. Nwaba
Syntynyt: 14. tammikuuta 1993 (ikä 31) Los Angeles, Kalifornia, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies
Pituus:  193 cm
Paino:  94 kg
Nyk. joukkue:  Brooklyn Nets
Sarja:  NBA
NBA-varaus:  ei varattu 2016
Pelaajaura
Yliopistojoukkueet
2012–2013 2013–2016:  Santa Monica College Cal Poly
Seurajoukkueet
2016–2017 2017 2017 2017–2018 2018–2019 2019–:  Los Angeles D-Fenders Los Angeles Lakers → Los Angeles D-Fenders Chicago Bulls Cleveland Cavaliers Brooklyn Nets
David U. Nwaba (s. 14. tammikuuta 1993 Los Angeles, Kalifornia) on yhdysvaltalainen koripalloilija.
Heittävänä takamiehenä pelaava Nwaba pelasi vuodet 2012–2016 yliopistosarjassa, ensimmäisen kauden Santa Monica Collegessa ja seuraavat Cal Polyssa. Nwabaa ei varattu NBA:han vuoden 2016 varaustilaisuudessa vaan hän pelasi kauden 2016–2017 D-liigan Los Angeles D-Fendersissä ja ajoittain myös NBA:ssa Los Angeles Lakersissä. Heinäkuussa 2017 seuraton Nwaba teki sopimuksen Chicago Bullsin kanssa. Syyskuussa 2018 hän siirtyi Cleveland Cavaliersiin ja heinäkuussa 2019 Brooklyn Netsiin.
Nwaban sisko Barbara Nwaba on kilpaillut seitsenottelussa maailman huipputasolla.
Aiheesta muualla

Profiili NBA (englanniksi)
Counterparts

| Counterparts Rush |
| --- | --- | --- |

Studioalbumin tiedot
 Äänitetty : huhtikuu - kesäkuu 1993 Le studiolla, Morin Heightsissa, Quebecissa ja McClear Placessa, Torontossa
 Julkaistu: 19. lokakuuta 1993
 Tuottaja(t): Peter Collins ja Rush
 Tyylilaji: Hard rock, rock
 Kesto: 54.17
 Levy-yhtiö: Anthem Records (Kanada)   Atlantic Records
Rushin muut julkaisut
| Roll the Bones 1991 | Counterparts 1993 | Test for Echo 1996 |
Counterparts on Rushin viidestoista studioalbumi, joka julkaistiin vuonna 1993.
Counterparts sijoittui Yhdysvaltain Billboard 200 -listalla sijalle 2., joka on yhtyeen korkein sijoitus. Albumi on myynyt Yhdysvalloissa kultaa (RIAA).
Kappaleet

Kaikki kappaleet kirjoittaneet Alex Lifeson, Geddy Lee ja Neil Peart, ellei toisin mainittu.
"Animate" – 6:05
"Stick It Out" – 4:30
"Cut to the Chase" – 4:49
"Nobody's Hero" – 4:54
"Between Sun and Moon" (Lifeson, Lee, Peart, Pye Dubois) – 4:37
"Alien Shore" – 5:45
"The Speed of Love" – 5:03
"Double Agent" – 4:51
"Leave That Thing Alone" (Lifeson, Lee) – 4:06
"Cold Fire" – 4:27
"Everyday Glory" – 5:10
Listasijoitukset

Albumi - Billboard (Pohjois-Amerikka)
| Vuosi | Lista | Sijoitus |
| --- | --- | --- |
| 1993 | Billboard 200 | 2 |

Rush
| --- | --- |
Studioalbumit:  Rush  ·  Fly by Night  ·  Caress of Steel  ·  2112  ·  A Farewell to Kings  ·  Hemispheres  ·  Permanent Waves  ·  Moving Pictures  ·  Signals  ·  Grace Under Pressure  ·  Power Windows  ·  Hold Your Fire  ·  Presto  ·  Roll the Bones  ·  Counterparts  ·  Test for Echo  ·  Vapor Trails  ·  Snakes & Arrows  ·  Clockwork Angels
EP:t:  Feedback
Kokoelmat:  Archives  ·  Chronicles  ·  Retrospective I  ·  Retrospective II  ·  The Spirit of Radio: Greatest Hits 1974-1987  ·  Gold  ·  Retrospective 3
Konserttitallenteet:  All the World's a Stage  ·  Exit...Stage Left  ·  A Show of Hands  ·  Different Stages  ·  Rush in Rio  ·  R30: 30th Anniversary World Tour  ·  Snakes & Arrows Live
Videotallenteet:  Exit...Stage Left  ·  Grace Under Pressure Tour  ·  A Show of Hands  ·  Rush in Rio  ·  R30: 30th Anniversary World Tour  ·  Rush Replay X 3  ·  Snakes & Arrows Live  ·  Through the Camera Eye  ·  Chronicles
Muuta:  Diskografia
David Nutter

| David Nutter |
| --- | --- |
 David Nutter San Diegon Comic-Conissa 2015.
Henkilötiedot
Syntynyt: 1960 
Kansalaisuus:  Yhdysvallat
Ammatti:  ohjaaja, tuottaja
Muut tiedot
Aktiivisena:  1985–
Merkittävät teokset: Salaiset kansiot Taistelutoverit Arrow
Tyyli:  draama, science fiction, supersankari
David Nutter on yhdysvaltalainen ohjaaja ja tuottaja. Hänet tunnetaan parhaiten pilottijaksojen ohjaajana. Lisäksi hän on ohjannut jaksoja muun muassa televisiosarjoissa Salaiset kansiot, Entourage ja Game of Thrones, josta hän voitti parhaan ohjauksen Emmyn vuonna 2015. Hän sai jaetun Emmy -palkinnon parhaasta ohjauksesta minisarjasta Taistelutoverit.
Aiheesta muualla

David Nutter Internet Movie Databasessa. (englanniksi)
Kalkutta

| Kalkutta |
| --- | --- |

 Kalkutta
 Koordinaatit: 22.5726723°N, 88.3638815°E 
Valtio:  Intia
Osavaltio:  Länsi-Bengali
Piirikunta:  Kalkutta †
Hallinto:  
 – Pormestari:  Sovan Chatterjee
Pinta-ala:  
 – Kokonaispinta-ala:  185 km²
Korkeus:  9 m
Väkiluku (2011):  4 486 679
 – Väestötiheys:  24 252 as./km²
 – Metropolialue:  14 112 536 
 
 Kotisivut 
Infobox OKVirheellinen NIMI-arvo: 
Kalkutta (bengaliksi কলকাতা, Kôlkata, myös Kolkata) on Intian seitsemänneksi suurin kaupunki ja Länsi-Bengalin osavaltion pääkaupunki. Vuonna 2011 asukasluku on lähes 4,5 miljoonaa, esikaupunkeineen noin 14 miljoonaa.
Se toimi brittiläisen siirtomaavallan pääkaupunkina vuosina 1700–1912. Kaupungin nimen uskotaan olevan peräisin bengalin kielen sanasta kalikshetra, Kali-jumalattaren maa. Paikalliset uskovatkin tämän jumalattaren suojelevan kaupunkilaisia sekä sen vieraita. Äiti Teresa teki työtä Kalkutan köyhien parissa.
Historia

Historiallisesta Kalkutasta on hyvin vähän lähteitä. Arkeologiset löydöt kertovat Kalkutan alueen olleen asuttu jo ainakin 2 200 vuotta sitten. Tutkijat uskovat, että Kalkutta on sama kaupunki, jonka kreikkalaiset lähteet mainitsevat 100-luvulla satamakaupunki Gangena.
Englannin Itä-Intian kauppakomppanian (British East India Company) edustaja valitsi Kalkutan vuonna 1690 brittiläisen ulkomaankaupan tukikohdaksi Intiassa, sillä paikka oli hyvin suojattu Ganges-joen suistoon kuuluvan Hugli-joen reunustaessa kaupunkia lännessä ja suolajärvien idässä.
1900-luvulla Kalkutta oli Intian itsenäisyystaistelun keskus. Tämä onkin yksi syy siihen, että britit siirsivät 1912 pääkaupungin Kalkutasta Delhiin. Kun maa itsenäistyi vuonna 1947 jakaantuen Intiaksi ja Pakistaniksi, Kalkutasta tuli Bengalin maakunnan pääkaupunki (myöhemmin Länsi-Bengali).[lähde? ]